**РЕПУБЛИКА СРБИЈА**

**ОПШТИНА РАЧА**

**Број:021-355/2024-II-02**

**Датум:02.12.2024. године**

 На основу Одлуке комесара број. 36-10/124-2024 од 14.11.2024. године о избору јединице локалне самоуправе у Републици Србији, за доделу средстава намењених за куповину огревног дрвета са превозом за најугроженије породице избеглица и интерно расељених лица, која живе на територији општине Рача и Уговора о сарадњи на реализацији помоћи за куповину огревног дрвета са превозом за најугроженије породице избеглица и интерно расељених лица број: 9-9/1052 од 20.11.2024. године закључен између Комесаријата за избеглице и миграције Републике Србије, Београд , Нови Београд, који заступа Наташа Станисављевић комесар и Општине Рача, улица: Карађорђева бр. 48 , коју заступа Бранко Радосављевић, председник општине Рача, Комисија за избор корисника за доделу помоћи за куповину огревног дрвета са превозом за најугроженије породице избеглица и интерно расељених лица на територији општине Рача, дана 02.12.2024. године расписује

**ЈАВНИ ПОЗИВ**

**за избор корисника**

 **Избеглицама и интерно расељеним лицима која се налазе на територији општине Рача, да у року од 15 дана од дана објављивања Јавног позива, поднесу захтев за доделу огревног дрвета.**

 **Право на помоћ имају сва избегла и интерно расељена лица која испуњавају услове утврђене Правилником, уз напомену да бивша избегла лица не могу конкурисати.**

 ***Основни услов да би лице могло конкурисати је: пребивалиште (боравиште) на подручију општине Рача***

Предност у остваривању овог права има:

* Самохрани родитељ са дететом, децом испод 18 година живота или студентом до 26 године живота;
* Домаћинства са трудницама или дететом, децом до 5 година живота;
* Домаћинства са три или више генерација са једним или више чланова преко 60 година живота;
* Домаћинства са чланом оболелим од тешке болести, или чланом лица са посебним потребама;
* Домаћинства са троје и више деце испод 18 година живота;
* Једночлана-старачка – самачка домаћинства преко 65 година живота,

Право на помоћ се реализује попуњавањем Пријавног обрасца, који је дат у прилогу Јавног позива.

Уз попуњен Пријавни образац, подносилац је дужан да достави и сву потребну документацију, и то:

* Фотокопија личних карата, избегличких и расељеничких (за сваког члана);
* Фотокопију пријаве боравка за све чланове домаћинства;
* За незапослене – потврде о незапослености од Националне службе за запошљавање,
* За незапослене који нису у евиденцији Националне службе за запошљавање

-оверена изјава да лице није запослено нити пријављено на Биро;

* За запослене потврда послодавца о висини примања за претходна три месеца;
* За пензионере – копија последњег пензионог чека;
* За самохране родитеље, оверена изјава два сведока да подносилац захтева сам брине о деци-детету без помоћи другог родитеља или пресуда суда о старатељству над дететом;
* За једночлана, старачка домаћинства-оверена изјава са два сведока да лице живи само,
* За децу и студенте - потврда о школовању;
* За малолетна лица –фотокопија извода из МКР;
* Уверење о кућној заједници (два сведока), оверено.

**Напомена:** С обзиром на то да се овај Јавни позив односи на доделу огрева, није могуће улагање приговора на одлуку Комисије.

Пријава са пратећом документацијом  подноси се у ОУ Рача, преко **Писарнице Oпштине**, **Карађорђева 48., 34210 Рача ,** уз назнаку - Комисија за избор корисника за доделу помоћи за куповине огревног дрвета са превозом за најугроженије породице избеглица и интерно расељених лица на територији општине Рача.

Јавни позив је отворен од 02.12.2024. године до 17.12.2024.године.

**Неблаговремене и неуредне пријаве се неће разматрати.**

Пријавни обрасци се налазе на пулту општинске писарнице, а све друге информације се могу добити у ОУ Рача - код Повереника за избегла и интерно расељена лица општине Рача на број тел. 069/8084029.

 **Комисија за избор корисника**

 \_\_\_\_\_\_\_\_\_\_\_\_\_\_\_\_\_\_